الحمد لله والصلاة والسلام على رسول الله وبعد. في رمضان محتاجين تصحيح مسار. يعني ايه تصحيح مسار؟ يعني ارتب اولوياتي صح ربنا سبحانه وتعالى يحب الفرائض اكثر مما يحب النوافل
كتير من الناس بيجي السؤال ازاي اخشع في صلاتي؟ المقدمة اللي انا بقولها دي هي بداية قضية الخشوع في الصلاة. وهي ان انا اول حاجة ازاي هصلح الفريضة قبل ما اصلح النافلة. يبقى النهاردة محتاجين ان احنا نصلح علاقتنا بسورة الفاتحة. اللي علاقتنا بها دايما كروتة
تصلي سورة الفاتحة دي خلصها في سانية وبعد كده نشوف هنعمل ايه. ده اكبر مشكلة. مش ممكن تكلمني عن خشوع في صلاة او انك انت عايز تحسن اداء صلاتك طول
علاقتك بالفاتحة بالطريقة ديت. لازم نصحح قراءة الفاتحة. اول حاجة تستحضر ان هذه السورة اعظم سورة في كتاب الله على الاطلاق على الاطلاق ربنا زكرها لوحدها في القرآن. قال ولقد اتيناك سبعا من المثاني والقرآن العظيم. سبع من المثاني اللي هي الفاتحة والقرآن العظيم اللي هو سائر
القرآن. يبقى سورة الفاتحة لها مزية في القرآن. نمرة اتنين لازم انك انت تستحضر انت بتقرأ ايه وبتطلب ايه؟ انت تطلب في سورة الفاتحة امر عظيم وهو آآ الطلب الكبير اللي في سورة الفاتحة اهدنا اهدنا الصراط المستقيم. يبقى انت داخل على سورة الفاتحة اه
عندك نفسية ان انا داخل اطلب حاجة كبيرة قوي. داخل اطلب من ربنا حاجة عظيمة جدا اللي هي الصراط الذين انعم الله عز وجل عليهم. طيب اتعامل ازاي مع السورة
انت عامل انك انت اولا هتقراها بالراحة. مسألة انك انت تجيب الفاتحة في نفس واحد ولا تقعد تلحم الايات في بعض مش هينفع. لازم نقراها بالراحة. يعني ايه نقراها بالراحة؟ يعني
هفصل الايات عن بعض. هقرأ كل اية لوحدها وبالراحة. طب ايه اللي يساعدني ان انا اعمل كده؟ يسعدني ان انا اعمل كده ان انا استحضر ان ربنا بيرد علي في
كل اية. يعني ايه ربنا بيرد علي في كل اية؟ ركز معي في الحديس ده. لان الحديس ده عزيم وهيصلح لك الفاتحة على طول. قال الله عز وجل في الحديس القدسي
قسمت الصلاة بيني وبين عبدي نصفين. الصلاة هنا المقصود بها الفاتحة. قال فازا قال العبد الحمد لله رب العالمين قال الله عز وجل حمدني عبدي. وازا قال العبد الرحمن الرحيم قال الله اثنى علي عبدي. وازا قال ما لك يوم الدين قال اللهم
مجدني عبدي. فازا قال العبد اياك نعبد واياك نستعين. قال الله عز وجل هذا بيني وبين عبدي ولعبدي ما سأل. فازا قال العبد اهدني الصراط المستقيم. صراط الذين انعمت عليهم غير المغضوب عليهم قال الله عز وجل هذا لعبدي ولعبدي ما سأل. يبقى انا لو استحضرت الحوار
بيدور دوت لما بقرأ سورة الفاتحة اكيد مش هكروتها اكيد مش هلكلكها اكيد هركز فيها جامد ودي تبقى بداية او الخطوة الاولى في طريق اصلاح الفريضة والخشوع في الصلاة. اشوفكم في حلقة تانية ان شاء الله. السلام عليكم ورحمة الله